钦定古今图书集成/明伦汇编/官常典/第637卷 > 何濬
## 钦定古今图书集成/明伦汇编/官常典/第637卷 > 何濬

按《畿辅通志》：“濬，河南灵宝人。天顺间，由象州改知赵
州。敷仁布惠，不尚鞭笞。值岁饥，赈济有法，民无流移。
权要侵民地，力疏于朝，卒复民业。又起城西关厢，以
便往来，凿井泉以溉田稼，新学校以正士习。历任六
年，民感戴如父母。引年家居，赵人岁遣人问馈。及卒，
男女巷哭者三日，皆置位祠之。”